ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

H O T Ă R Â R E
 - privind aprobarea  Planului Urbanistic Zonal „Extindere intravilan pentru zonă locuințe, dotări complementare și căi de comunicație, lotizare teren pentru amplasare locuințe unifamiliale (Sstud=3471mp) ”

	Văzând referatul nr. 23148/29.11.2022 prin care primarul oraşului propune aprobarea Planului Urbanistic Zonal „Extindere intravilan pentru zonă locuințe, dotări complementare și căi de comunicație, lotizare teren pentru amplasare locuințe unifamiliale (Sstud=3471mp)”, precum şi raportul compartimentului de specialitate înregistrat sub nr. 995/19.01.2023;
	Având în vedere avizul unic nr. 2728/19.10.2022 emis de Consiliul Judeţean Prahova, Comisia Tehnică de Amenajarea Teritoriului şi Urbanism a Judeţului Prahova;   
	Ţinând seama de prevederile Legii nr. 50/1991 privind autorizarea lucrărilor de construcţii, republicată, cu modificările şi completările ulterioare, a Legii                        nr. 350/2001 privind amenajarea teritoriului şi urbanismul, cu modificările şi completările ulterioare;
	Ținând cont de avizul secretarului general al orașului Boldești-Scăeni, înregistrat sub nr.996/19.01.202;
În baza avizului comisiei de specialitate nr. 2 – agricultură, amenajarea teritoriului şi urbanism, protecţie mediu şi turism;
	În temeiul dispoziţiilor art. 129 alin.(2) lit. c) , alin. (6) lit. c),  art. 139 alin. (1) şi alin. (3) lit. e) şi ale art. 196 alin. (1) lit. a) din OUG nr. 57/2019 privind Codul administrativ,

	Consiliul Local al oraşului Boldeşti-Scăeni, întrunit în şedinţa publică ordinară în data de 30.01.2023, adoptă prezenta hotărâre:

	Art. 1. Se aprobă Planul Urbanistic Zonal „Extindere intravilan pentru zonă locuințe, dotări complementare și căi de comunicație, lotizare teren pentru amplasare locuințe unifamiliale (Sstud=3471mp)”, conform anexei, parte integrantă din prezenta hotărâre. 
	Art. 2. Planul Urbanistic Zonal aprobat la art. 1 este valabil pe durata de valabilitate a Planului Urbanistic General aprobat prin H.C.L. 84/30.06.2011 și prelungit prin HCL 87/24.06.2021. 
Art. 3. Prezenta hotărâre se comunică persoanelor interesate prin grija Biroului urbanism și se  aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.        

                      PREŞEDINTE DE ŞEDINŢĂ,                                      
                            CĂRPUŞOR SANDA                                      CONTRASEMNEAZĂ                                                          
                                                                                                      SECRETAR GENERAL,
                                                                                                     TUDOR FLORINA NELI
Boldeşti-Scăeni, 30.01.2023

